টাকা-পয়সা কিংবা গয়না নয়! ভগবানকে আইফোন সিক্সএস উপহার দিলেন অজ্ঞাতপরিচয় এক ভক্ত! এমনই অদ্ভুত এক ঘটনা ঘটেছে অন্ধ্রপ্রদেশে। 

এই বিষয়ে অন্যান্য খবর

একরত্তি ছেলের ভুলে প্রায় ৫০ বছর ফোন ছাড়া থাকতে হবে মাকে!


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, অন্ধ্রপ্রদেশের কৃষ্ণা জেলার মোপিদেবীর লর্ড সুব্রহ্মণম স্বামী মন্দিরে ঘটনাটি ঘটে।
মন্দিরের প্রণামী বাক্স খুলতে গিয়ে প্রথমে ওই মন্দিরের এক কর্মী আইফোনটিকে দেখতে পান। পরে মন্দির কর্তৃপক্ষকে বিষয়টি জানানো হয়।
মন্দির কর্তৃপক্ষের অনুমান, কোনও ভক্ত হয়ত আইফোনের ব্যবসা শুরু করেছেন। তার জন্যই মন্দিরের প্রণামী বাক্সে আইফোন ফেলে গিয়েছেন।
গোটা ব্যাপারটিতে সরকারের কাছে সাহায্য চাওয়া হয়েছে। দান সংক্রান্ত বিভাগের নিয়ম অনুযায়ী, প্রণামী বাক্সে ইলেকট্রনিক ডিভাইস কিংবা স্মার্টফোন থাকলে মাটিতে পুঁতে দিতে হয়। 
মন্দিরের মধ্যে কোনও সময়ে দানস্বরূপ আইফোন দেওয়ার ঘটনা আগে ঘটেছে কি না তা মনে করতে পারছেন না মন্দির কর্তৃপক্ষ। ফলে নিয়মের গেরোয় পড়ে আইফোনের কী অবস্থা হতে পারে তা ভেবেই অবাক হয়ে যাচ্ছেন সকলে।